Diari Oficial de la Generalitat Valenciana


Sumari del DOGV 4633, del 19-11-2003 (2003/11098)

RESOLUCIÓ de 10 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni entre la Conselleria de Sanitat de la Generalitat Valenciana i la Diputació Provincial de València per a la realització dels cursos en Teràpia Cognitivoconductual aplicada a la Rehabilitació amb la Teràpia Integrada IPT.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4633

Data del DOGV
:   19-11-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/11324


Data del document
:   10-11-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Sanitat
    * ensenyament mèdic
    * cooperació administrativa
    * administració local

RESOLUCIÓ de 10 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni entre la Conselleria de Sanitat de la Generalitat Valenciana i la Diputació Provincial de València per a la realització dels cursos en Teràpia Cognitivoconductual aplicada a la Rehabilitació amb la Teràpia Integrada IPT. [2003/X11991]
  
Subscrit, després de la tramitació prèvia reglamentària, entre la Conselleria de Sanitat de la Generalitat Valenciana i la Diputació Provincial de València, el 17 de setembre de 2003, un Conveni per a la realització dels cursos en Teràpia Cognitivoconductual aplicada a la Rehabilitació amb la Teràpia Integrada IPT, i en compliment del que establix la clàusula octava del conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0941/2003, i que figura com a annex d'esta resolució.
  
València, 10 de novembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
CONVENI ENTRE LA CONSELLERIA DE SANITAT DE LA GENERALITAT VALENCIANA I LA DIPUTACIÓ PROVINCIAL DE VALÈNCIA PER A LA REALITZACIÓ DELS CURSOS EN TERÀPIA COGNITIVOCONDUCTUAL APLICADA A LA REHABILITACIÓ AMB LA TERÀPIA INTEGRADA IPT.
  
València, 17 de setembre de 2003
  
D'una part, l'Honorable conseller de Sanitat de la Generalitat Valenciana, Sr. Vicente Rambla Momplet, facultat per a la firma del present conveni per acord del Consell de data 5 de setembre de 2003, de conformitat amb el que preveuen els articles 35 i 21f de la Llei 5/1983, de 30 de desembre, de Govern Valencià.
  
D'una altra part el president de la Diputació de València, Sr. Fernando Giner Giner, actuant en nom i representació d'esta, fent ús de les atribucions que li conferix l'article 34.a i b de la Llei 7/85, de 2 d'abril, reguladora de les Bases de Règim Local, expressament facultat per a la firma del present conveni per acord del ple de la Diputació de data 10 de juny de 2003 i assistit per José Manuel Chirivella, secretari general de la corporació provincial, en exercici de les funcions de fe pública que li atribuïx l'article 92.3, de la referida llei.
  
Ambdós representants reconeixent-se capacitat jurídica suficient, subscriuen en nom les respectives entitats el present conveni i, per a això,
  
Exposen:
  
1. L'Escola Valenciana d'Estudis per a la Salut (en avant EVES), té com a objectiu fonamental el desenvolupament de la formació i investigació en les matèries de Salut Pública i Administració Sanitària en els termes exposats en el Decret 210/1992, de 23 de novembre, del Govern Valencià.
  
2. La Diputació de València en l'àmbit de les seues competències, té interés a dur a terme activitats formatives, de docència i d'investigació per al personal adscrit a esta.
  
3. Ambdues institucions volen col·laborar mútuament per a impulsar la formació i investigació dels professionals que treballen en l'àmbit sanitari mitjançant l'establiment d'un marc de col·laboració per a desplegar un pla de formació en matèria de Salut Mental i Rehabilitació, basat en la Teràpia Integrada de l'Esquizofrènia.
  
4. El present conveni s'emmarca en l'àmbit de les competències i esferes d'interessos que en matèria sanitària s'atribuïxen a la Diputació Provincial i Generalitat Valenciana, la Constitució Espanyola i la Llei de Bases de Règim Local.
  
Amb este ampli sentit de col·laboració, els compareixents acorden les clàusules següents.
  
Clàusules:
  
Primera. Objecte
  
La Diputació de València i la Conselleria de Sanitat establixen el present acord per a col·laborar en la realització del curs de formació en Teràpia cognitivoconductual aplicada a la rehabilitació amb la Teràpia Integrada IPT.
  
Este projecte se concreta en la realització d'activitats formatives destinades a la difusió i estudi del tractament de l'esquizofrènia.
  
Segona. Col·laboració
  
El compromís mutu de facilitar esta col·laboració es farà sempre tenint en compte la normativa general i particular que tenen establida cada una de les institucions per als seus plans de formació i activitats d'investigació.
  
La Conselleria de Sanitat i la Diputació Provincial de València col·laboraran en tot moment d'acord amb els principis de bona fe i eficàcia.
  
Tercera. Característiques del curs
  
El curs de formació en teràpia cognitivoconductual aplicada a la Rehabilitació amb la teràpia Integrada IPT es farà d'acord amb les característiques següents:
  
a) Els destinataris de les accions seran, junt amb personal d'institucions sanitàries la presència dels quals es considere d'interés, responsables i treballadors en el camp de la salut mental de la diputació.
  
b) Les accions formatives es faran en quatre nivells, com queda expressat en el programa del curs que s'adjunta.
  
Quarta. Obligacions de les parts
  
La Conselleria de Sanitat, a través de l'Escola Valenciana d'Estudis per a la Salut, és l'encarregada de la materialització del projecte d'acord amb les obligacions següents:
  
a) L'EVES organitzarà i posarà la infraestructura necessària per a la realització de tots els nivells d'actuació:
  
- Aules
  
- Material didàctic
  
- Subministraments i servicis
  
- Personal docent
  
b) L'EVES expedirà els oportuns diplomes o certificats d'assistència a les activitats que es fan, reflectint en estos la participació de la Diputació Provincial de València.
  
Per la seua banda, la Diputació Provincial de València, es compromet a finançar part de les despeses de funcionament i els produïts en la preparació i realització de les activitats objecte del present conveni, mitjançant l'aportació de quinze mil euros (15.000 e), que s'abonaran a l'EVES, a càrrec de la partida pressupostària 528 864.31 227.06 del pressupost del present exercici, en la qual s'ha previst consignació per a eixa despesa.
  
Cinquena. Modalitat de pagament
  
El lliurament del crèdit es farà una vegada que es justifique la totalitat de les despeses fetes i el compliment del que s'ha convingut.
  
Sisena. Comissió mixta de seguiment
  
Es formarà una comissió mixta de seguiment composta per dos representants de la Diputació Provincial de València i dos més de l'EVES, que estarà encarregada del seguiment i l'anàlisi del conveni. El seu funcionament s'ajustarà als preceptes que, sobre òrgans col·legiats es contenen en el capítol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La comissió es reunirà totes les vegades que siga necessari per al desplegament i gestió de la col·laboració mútua.
  
Setena. Naturalesa jurídica
  
El present conveni és de naturalesa administrativa i es regirà per les clàusules que el conformen. Per als dubtes i llacunes que pogueren sorgir, s'aplicaran supletòriament les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Huitena. Vigència
  
El termini de vigència del present conveni abraçarà des del dia de la publicació en el Diari Oficial de la Generalitat Valenciana fins al 31 de desembre de 2003.
  
Novena. Rescissió
  
En compliment del que disposa l'article 7.3 del Decret 20/1993, de 8 de febrer, pel qual es regula el Registre de Convenis i s'establix el règim jurídic pressupostari dels convenis que subscriga la Generalitat Valenciana, el Govern Valencià pot procedir a la rescissió del present Conveni quan les prestacions d'este no siguen efectuades.
  
I en prova de conformitat de tot el que s'ha exposat, les parts compareixents fent ús de la representació que tenen, firmen en triple versió el present document en el lloc i data dalt assenyalats.
  
Per la Diputació Provincial de València,
  
FERNANDO GINER GINER
  
Per la Conselleria de Sanitat,